b'\n_START_ARTICLE_\nOgla\xc5\xa1anje ptic\n_START_PARAGRAPH_\nOgla\xc5\xa1anje ptic je na\xc4\x8din sporazumevanja. Ogla\xc5\xa1ajo se lahko na razli\xc4\x8dne na\xc4\x8dine: s petjem, s klici in s \xc5\xa1umi. Ptice se razli\xc4\x8dno ogla\xc5\xa1ajo ob razli\xc4\x8dnih prilo\xc5\xbenostih. Z glasovi privabljajo, izra\xc5\xbeajo ljubezenska nagnenja, spodbujajo k spopadom, opozarjajo pred sovra\xc5\xbenikom, odganjajo vsiljivce in sporo\xc4\x8dajo druga obvestila. Nekatere vrste ptic zmorejo malo tonov in neprijetno kri\xc4\x8de, ve\xc4\x8dina vrst pa se ogla\xc5\xa1a s \xc4\x8distimi zvoki. Nemih pti\xc4\x8dev ni.\n_START_SECTION_\nKlici\n_START_PARAGRAPH_\nKlici so kratki. Glasovi so podobni posameznim prvinam petja. V\xc4\x8dasih lahko klic nadome\xc5\xa1\xc4\x8da celo kitico petja.\n_START_SECTION_\n\xc5\xa0umi\n_START_PARAGRAPH_\nV\xc4\x8dasih poleg petja in klicov ptice za ogla\xc5\xa1anje uporabljajo tudi z dolo\xc4\x8denim namenom prirejene telesne dele. To je na primer klopotanje s kljunom pri \xc5\xa1trku, ko pozdravlja \xc5\xa1torkljo. Kozica ustvarja glasove z zunanjima repnima peresoma, ki sta posebej oblikovana. Vodno putko prepoznamo po ploskih udarcih nog ob vodno povr\xc5\xa1ino ob vzletu. Prav tako v \xc4\x8dasu parjenja detli in \xc5\xbeolne potrkavajo.'